Store (opptil 100 millimeter medregnet hornene), gulbrune biller. Som vanlig for hornbiller (Dynastinae) er hannene mye større enn hunnene og har kraftige horn på hodet og pronotum som hunnene mangler. I denne slekten har hannen gjerne et langt, tynt horn på hodet og ett på pronotum. Sistnevnte kan være langt og tynt eller krumt og båndlignende. Noen arter har sterkt reduserte horn. Hos noen arter er hannens frambein sterkt forlenget.